இன்னொரு முக்கியமான விவசாயிகளின் பிரச்சனைக்கும் கலைஞர் அவர்கள் தீர்வு கண்டார். அதாவது, ஓவ்வொரு அணைக்கும், பாசனக் கால்வாய்கள், அதற்கு உட்பட்ட பாசன நிலங்கள் உண்டு. நிலவரியும் அதற்கேற்றவாறு வசூலிக்கப் படுகிறது. இந்த நிலங்கள் தவிர பாசனக் கால்வாய்களிலிருந்து வெளியேறும் உபரி நீர் பாயும் நிலங்களும் உண்டு. அதாவது, ஒரு கால்வாய்க்கு ஒரு லட்சம் ஏக்கர் நிலம் பாசனத்திற்கு உட்பட்டது என்றால், கூடுதலாக 25 ஆயிரம் ஏக்கர் நிலத்திற்கு உபரி நீர் பாயும் வாய்ப்புண்டு. பாசன நிலங்கள் பாய்ந்தது போக தண்ணீர் இருந்தால் தான் இந்த நிலத்திற்கு கிடைக்கும்.